4. pielikums
[bookmark: _Hlk125454470]Atklāta konkursa „Individuālo aizsardzības līdzekļu iegāde”
(iepirkuma identifikācijas Nr. SIA RNP 2026/35)
nolikumam

Iepirkuma līguma projekts
par individuālo aizsardzības līdzekļu piegādi

Rīgā								Līguma datumu skatīt parakstu zonā

AS „Rīgas namu pārvaldnieks”, reģistrācijas Nr. 40103362321 (turpmāk – Pasūtītājs), kuru saskaņā ar Pasūtītāja valdes 202_. g. ___. _______________ lēmumu Nr. ___ (protokols Nr.____), pārstāv ______________________________________________, no vienas puses, un
____ „_______________________”, reģistrācijas Nr.____________ (turpmāk – Piegādātājs)[footnoteRef:1], kuru saskaņā ar ___________________________ pārstāv _______________________________, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk Pasūtītājs un Piegādātājs kopā saukti kā Puses, bet katrs atsevišķi ka Puse,
pamatojoties uz atklāta konkursa “Individuālo aizsardzības līdzekļu iegādi”, identifikācijas Nr. SIA RNP 2026/35 (turpmāk – Iepirkums), rezultātu, noslēdz šādu līgumu (turpmāk – Līgums):
1. Līguma priekšmets
1.1. [bookmark: _Ref354732255]Pasūtītājs pasūta un pērk, bet Piegādātājs piegādā un pārdod individuālos aizsardzības līdzekļus (turpmāk – Prece vai Preces) saskaņā ar Līgumu un Līguma 1. pielikumu “Tehniskā specifikācija/tehniskais un finanšu piedāvājums” (turpmāk – Tehniskā specifikācija/tehniskais un finanšu piedāvājums).
1.2. Piegādātājs ar saviem resursiem un par saviem līdzekļiem nodrošina Preces piegādi un izkraušanu Pasūtītāja norādītajās vietās Rīgas valstspilsētas administratīvajā teritorijā.
1.3. Preces nomenklatūra, cenas un piegādes nosacījumi norādīti Tehniskajā specifikācijā/tehniskajā un finanšu piedāvājumā.
1.4. [bookmark: _Hlk67492451]Piegādātājam ir tiesības iegādāties preces, kas nav norādītas Tehniskajā specifikācijā/tehniskajā finanšu piedāvājumā, kuru patēriņš ir neregulārs un kuriem nav iespējams noteikt iegādes nepieciešamību uz Iepirkuma rīkošanas brīdi. Minēto preču apjoms nevar pārsniegt 20 % (divdesmit procentus) no Līguma cenas bez pievienotās vērtības nodokļa (turpmāk – PVN). Piegādātājs minētās Preces pārdod par mazumtirdzniecības cenu, kāda ir noteikta Piegādātāja klientiem Preces pasūtīšanas brīdī.
1.5. Pasūtītājam nav pienākuma veikt pasūtījumu par visu Tehniskajā specifikācija/tehniskajā un finanšu piedāvājumā norādīto Preču sortimentu.
2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena ir līdz 104 000,00 EUR (viens simts četri tūkstoši eiro un 00 centi) bez PVN (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā.
2.2. [bookmark: _Toc336440089]Pasūtītājam nav pienākuma izlietot visu Līguma cenu.
2.3. Preču vienību cenas (turpmāk – Preces cena) ir noteiktas Tehniskajā specifikācijā/tehniskajā finanšu piedāvājumā atbilstoši Piegādātāja iesniegtajam piedāvājumam Iepirkumā.
2.4. Preces cenā ir iekļautas visas Preču piegādes, iekraušanas un izkraušanas izmaksas, transporta izdevumi, visi valsts un pašvaldības noteiktie nodokļi (izņemot PVN), nodevas un citas izmaksas, kas saistītas ar Preces piegādi un Līguma izpildi.
2.5. Ja Līguma izpildes laikā Piegādātājs rīko akcijas, kuru laikā Prece tiek pārdota par zemāku cenu kā norādīts Finanšu piedāvājumā vai atkarībā no pasūtītas Preces daudzuma vai citu apstākļu dēļ Precei tiek piemērota atlaide, Piegādātājs informē Pasūtītāju par šīm akcijām un/vai atlaidi Līguma 12.1.2. apakšpunktā noteiktajā kārtībā. Šādā gadījumā Piegādātājs pārdod minētās Preces, attiecīgi, par akciju cenām vai ar atlaidi.
2.6. Piegādātājs nav tiesīgs vienpusēji paaugstināt Preces cenu visā Līguma darbības laikā.
2.7. Finanšu piedāvājumā norādītās cenas var tikt pārskatītas, nepalielinot Līguma 2.1. punktā norādīto Līguma cenu, pamatojoties uz inflācijas/deflācijas objektīvi radīto cenu kāpumu vai kritumu nozarē, kā arī ja cenu pārskatīšana ir nepieciešama tādu iemeslu dēļ, kurus Piegādātājs nevarēja paredzēt, piemērām: nodokļu un/vai nodevu paaugstināšana; būtiskais patēriņa cenu indeksa pieaugums, minimālās darba samaksas apmēra paaugstināšana, Finanšu piedāvājumā norādītās Preces cenas izmaiņas tirgū u.c. Minētajiem apstākļiem un cenu izmaiņu apmēram jābūt pierādītiem ar attiecīgajiem normatīvajiem aktiem, vai, piemēram, ar Centrālās statistikas pārvaldes datiem. Finanšu piedāvājumā norādīto konkrēto Preču un to piegādes pozīciju cenu izmaiņu apmērs ir jāpamato dokumentāli, piemēram, ar Preces ražotāja un/vai izplatītāja sniegto informāciju un aprēķiniem, kas apstiprina jaunas cenas izmaksu apmēru. Preču un to piegādes cenu pārskatīšana ir iespējama tādā gadījumā, ja Līguma darbība ilgst vairāk par 12 (divpadsmit) mēnešiem no Līguma spēkā stāšanās dienas. Finanšu piedāvājumā norādīto cenu pārskatīšana ir pieļaujama, ja šo cenu izmaiņas kopā visā Līguma darbības periodā nepārsniedz 20 % (divdesmit procentus) no sākotnējām Preču un to piegādes cenām bez PVN. Finanšu piedāvājumā norādītās cenas atbilstoši šajā Līguma punktā noteiktajai kārtībai var tikt pārskaitītas ne biežāk kā vienu reizi 12 (divpadsmit) mēnešos, ja par to rakstiskā veidā kāda no Pusēm ir pieprasījusi otrai Pusei. Par izmaiņām Preces cenā Puses noslēdz vienošanos, kas kļūst par neatņemamu Līguma sastāvdaļu, un šīs izmaiņas stājas spēkā ar nākamā mēneša pirmo datumu.
3. Samaksas kārtība
3.1. Pasūtītājs veic samaksu par kvalitatīvu, Līgumam atbilstošu Preci 20 (divdesmit) darba dienu laikā pēc Preces pavadzīmes abpusējas parakstīšanas.
3.2. Piegādātājs, izrakstot Preces pavadzīmi, piemēro PVN likmi spēkā esošajos normatīvajos aktos noteiktajā kārtībā un apmērā.
3.3. Piegādātājs Preces pavadzīmē, papildus citiem obligāti norādāmajiem rekvizītiem, norāda Pasūtītāja piešķirto Līguma numuru, Preces nosaukumu, Preces daudzumu/vienību skaitu, Preces cenu bez PVN, PVN un kopējo vērtību ar PVN, Preces piegādes adresi un atlaidi, ja tāda tiek piemērota.
3.4. Ja Preces pavadzīme neatbilst Līguma 3.3. punkta noteiktajām prasībām, Pasūtītājs atsaka Preces pavadzīmes saskaņošanu un informē Piegādātāju par konstatētajām Preces pavadzīmes neatbilstībām Līguma 12.1.2. apakšpunktā noteiktajā kārtībā.
3.5. Piegādātājs ne vēlāk kā vienas darba dienas laikā pēc tam, kad ir saņēmis Līguma 3.4. punktā minēto informāciju no Pasūtītāja, sagatavo Līgumam atbilstošu Preces pavadzīmi un atkārtoti iesniedz to Pasūtītājam Līgumā noteiktajā kārtībā. Pasūtītājs neveic norēķinu ar Piegādātāju līdz brīdim, kamēr Piegādātājs neiesniedz Līgumam atbilstošu Preces pavadzīmi Pasūtītājam.
3.6. Par samaksas dienu tiek uzskatīta diena, kad Pasūtītājs iesniedz maksājuma uzdevumu bankai naudas pārskaitīšanai Piegādātāja bankas kontā.
3.7. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumiem.
3.8. Ja Piegādātājs piegādājis vai izsniedzis nekvalitatīvu vai citādi Līgumam neatbilstošu Preci, samaksa tiek veikta Līguma 3.1. punktā norādītajā termiņā pēc nekvalitatīvās vai citādi Līgumam neatbilstošās Preces apmaiņas pret kvalitatīvu, Līgumam atbilstošu Preci.
4. [bookmark: _Ref404759191]Preces pasūtīšana, piegāde un pieņemšana
4.1. [bookmark: _Ref367712660][bookmark: _Toc336440076][bookmark: _Ref336255145][bookmark: _Ref413066543][bookmark: _Toc336440070][bookmark: _Ref336248080]Pasūtītājs pasūta Preci pēc faktiskās nepieciešamības, iesniedzot Piegādātājam Preces pieprasījumu (turpmāk – Pieprasījums).
4.2. Minimālā Pieprasījuma summa ir 200,00 EUR (divi simti eiro) bez PVN.
4.3. Pieprasījumu iesniedz jebkura no Līguma 12.2. punktā minētajām Pasūtītāja pilnvarotajām personām Līguma 12.1.2. noteiktajā kārtībā jeb nosūtot Pieprasījumu elektroniski uz Līguma 12.3. punktā minētās Piegādātāja pilnvarotās personas e-pasta adresi, vai uz kādu citu Piegādātāja norādīto e-pasta adresi, papildus telefoniski informējot Piegādātāja pilnvaroto personu par Pieprasījuma nosūtīšanu.
4. Pasūtītājs Pieprasījumā norāda:
4. Preces nosaukumu;
4. Preces daudzumu;
4. Preces piegādes adresi/vietu;
4. Pasūtītāja atbildīgās personas, kura pieņems Preci un parakstīs Preces pavadzīmi, amatu, vārdu, uzvārdu un tālruņa numuru;
4. citu nepieciešamu informāciju.
4.5. [bookmark: _Ref417976532]Piegādātājs piegādā un izkrauj Preces Pieprasījumā norādītajā vietā ne vēlāk kā 10 (desmit) darba dienu laikā pēc Pieprasījuma saņemšanas no Pasūtītāja. Piegādātājs nodrošina vienā Pieprasījumā pasūtīto Finanšu piedāvājumā norādīto Preču piegādi pilnā Pieprasījuma apjomā ar vienu piegādi, izņemot, ja piegādes sadalījumu vairākās daļās, ir pieprasījis Pircējs vai dalītu piegādi ir pieprasījis Piegādātājs un par to ir panākta savstarpēja vienošanās.
4.6. Piegādātājs vismaz vienu darba dienu pirms plānotās Preces piegādes dienas telefoniski precizē un saskaņo ar Pieprasījumā norādīto Pasūtītāja atbildīgo personu konkrētu Preču piegādes laiku un vietu.
4.7. Piegādātājs nodrošina Preču piegādi darba dienās: pirmdienās – ceturtdienās no plkst. 08.30 līdz plkst. 17.15, piektdienās no plkst. 08.30 līdz plkst. 16.00.
4.8. Puses vienojas, ka nepieciešamības gadījumā Pasūtītājs saņems Preci no Pasūtītāja ar savu transportlīdzekli, bet visi Preces iekraušanas darbi notiks ar Piegādātāja tehniku un darba spēku.
4.9. Piegādātājs nodrošina Preces piegādi un izkraušanu bez papildu maksas.
4.10. Piegādātājs nodrošina preču piegādi ražotāja paredzētājā iepakojumā, kurš paredzēts preču mazumtirdzniecībai. Preces iepakojumā jāpievieno lietošanas/uzglabāšanas instrukcija un kopšanas noteikumi latviešu valodā.
4.11. Piegādātājs informē Pasūtītāju par attiecīga Pieprasījuma izpildīšanu jeb par pasūtītās Preces piegādi un/vai izsniegšanu Preces piegādes vai izsniegšanas dienā, nosūtot Preces pavadzīmes kopiju uz e–pasta adresi: noliktava@rnparvaldnieks.lv.
4.12. Ja Piegādātājs objektīvu un pamatotu iemeslu dēļ nevar veikt Preces piegādi Līguma 4.5. punktā noteiktajā termiņā, Piegādātājs par to nekavējoties informē Pasūtītāju Līguma 12.1.2. apakšpunktā noteiktajā kārtībā. Šādā gadījumā Puses ir tiesīgas vienoties par Preces piegādes termiņa pagarināšanu.
4.13. Preces piegādi un nodošanu-pieņemšanu apstiprina abpusēji parakstītā Preces pavadzīme.
4.14. Pasūtītājs atsaka Preces pieņemšanu un Preces pavadzīmes parakstīšanu, ja tiek piegādāta vai izsniegta Pieprasījumam neatbilstoša, nekvalitatīva vai citādi Līgumam (t.sk. Tehniskajai specifikācijai/tehniskajam un finanšu piedāvājumam) neatbilstoša Prece. Par konstatētajām Preces neatbilstībām Pasūtītājs iesniedz Piegādātājam Līguma 12.1.2. apakšpunktā noteiktajā kārtībā pretenziju par Preces defektiem, trūkumiem un citām neatbilstībām (turpmāk – pretenzija par Preces neatbilstību).
4.15. Līguma 4.14. punktā noteiktajā gadījumā, Piegādātājs ne vēlāk kā piecu darba dienu laikā pēc tam, kad ir saņēmis pretenziju par Preces neatbilstību no Pasūtītāja, apmaina Līgumam neatbilstošu Preci pret Līgumam atbilstošu Preci vai atmaksā Pasūtītājam Līgumam neatbilstošas Preces cenu, ja samaksa par šo Preci ir veikta, bet to nav iespējams apmainīt.
4.16. Pusēm vienojoties, Līguma 4.15. punktā noteiktais Preces apmaiņas termiņš var tikt pagarināts.
4.17. Ja Līguma izpildes laikā tiks konstatēts, ka Tehniskajā specifikācijā/tehniskajā un finanšu piedāvājumā norādīta Prece vairs netiek ražota vai nav pieejama tirgū, Pārdevējs ir tiesīgs aizstāt šo Preci ar tā paša vai cita ražotāja piedāvāto ekvivalentu preci, kas atbilst Tehniskajai specifikācijai/tehniskajam un finanšu piedāvājumam vai ir labāka. Šajā gadījumā Pārdevējs vismaz 14 (četrpadsmit) darba dienas iepriekš Līgumā 12.1.2. apakšpunktā noteiktajā kārtībā informē Pasūtītāju par minētajiem apstākļiem, iesniedzot Pasūtītājam Preces ražotāja vai Preces izplatītāja vēstuli, vai citu informāciju, kura apliecina, ka Tehniskajā specifikācijā/tehniskajā un finanšu piedāvājumā norādītā Prece vairs nav pieejama un ar kādu ekvivalentu Preci to var aizstāt vai informāciju par to, ka ekvivalenta risinājuma nav.
4.18. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preces pavadzīmes abpusējas parakstīšanas brīdim.
4.19. Pušu tiesiskajām attiecībām saistībā ar Līguma izpildi, kas nav noregulētas šajā Līguma nodaļā, tiek piemēroti Tehniskās specifikācijas/tehniskā un finanšu piedāvājuma noteikumi.
5. Elektronisko preču pavadzīmju aprites kārtība
5.1. Puses ir tiesīgas preču piegādes pavadzīmju (turpmāk tekstā – Pavadzīmes), kas noformētas atbilstoši Latvijas Republikā spēkā esošajiem normatīvajiem aktiem un Līguma noteikumiem, iesniegšanā, saskaņošanā un parakstīšanā izmantot elektronisko datu apmaiņas sistēmu EDISOFT (turpmāk tekstā – EDI sistēma), iesniegt Pavadzīmes PEPPOL formātā strukturētu elektronisku rēķinu veidā, izmantojot tīmekļvietni latvija.gov.lv un/vai elektronisko pastu, nosūtot Pavadzīmes PDF formātā uz šādām e-pasta adresēm:
5.1.1. Pasūtītāja e-pasta adrese: noliktava@rnparvaldnieks.lv;
5.1.2. Piegādātāja e-pasta adrese: _____________________.
5.2. Piegādātājs iesniedz Pasūtītājam Pavadzīmes Līguma 5.1. punktā noteiktajā kārtībā ne vēlāk kā nākamajā darba dienā pēc Preces piegādes.
5.3. Pavadzīmes, kas iesniegtas šajā Līguma nodaļā noteiktajā kārtībā, tiek uzskatītas par iesniegtām un saņemtām nākamajā darba dienā pēc to nosūtīšanas.
5.4. Pavadzīmes tiek uzskatītas par pienācīgā kārtā sagatavotām, parakstītām un iesniegtām, ja tās ir nosūtītas kādai no Pusēm, no e-pasta adreses, kas satur domēna vārdu:
5.4.1. Pasūtītāja domēna vārds: “@rnparvaldnieks.lv”;
5.4.2. Piegādātāja domēna vārds: __________________.
5.5. Pavadzīmes, kas iesniegtas šajā Līguma nodaļā noteiktajā kārtībā, tiek sagatavotas elektroniski un ir derīgas bez paraksta, bet šajās Pavadzīmēs minētā saimnieciskā darījuma esamību pamato Preces pasūtījumi, kas veikti un izpildīti saskaņā ar Līguma noteikumiem.
5.6. Šajā Līguma nodaļā noteiktajā kārtībā noformētas, iesniegtas un apstiprinātas Pavadzīmes tiek pielīdzinātas oriģināliem dokumentiem un to iesniegšana papīra dokumentu formā nav nepieciešama, izņemot gadījumus, ja kāda no Pusēm, tai svarīgu iemeslu dēļ, iesniedz pieprasījumu iesniegt Pavadzīmes papīra formā.
5.7. Pavadzīmes, kas nosūtītas, izmantojot EDI sistēmu, tiek uzskatītas par iesniegtām un saņemtām EDI sistēmā ar brīdi, kad Pavadzīmes saņēmēja Puse pieslēdzas EDI sistēmai.
5.8. Gadījumā, ja Puse saņem e-pasta vai EDI sistēmas operatora paziņojumu par attiecīgā e-pasta sūtījuma nepiegādāšanu vai EDI sistēmas nepieejamību, šai Pusei par to nekavējoties jāinformē otra Puse, nosūtot paziņojumu uz Līguma 5.1.1., 5.1.2. apakšpunktā norādīto attiecīgās Puses e–pasta adresi.
5.9. Līguma 5.8. punktā noteiktajā gadījumā Puses iespējami īsākā laikā vienojas par citu nepiegādāto Pavadzīmju iesniegšanas veidu.
5.10. Gadījumā, ja Pavadzīmes ir saņemtas e-pastā, bet tās nav iespējams izlasīt, Pavadzīmes saņēmēja Pusei jāinformē par to otra Puse, nosūtot paziņojumu uz e-pasta adresi, no kuras attiecīga Pavadzīme ir nosūtīta, kopijā liekot attiecīgo Līguma 5.1.1., 5.1.2. apakšpunktā norādīto e-pasta adresi.
5.11. Par izmaiņām 5.1.1., 5.1.2. apakšpunktā norādītajās e-pasta adresēs Pusei, kuras e-pasta adrese mainās, jāpaziņo par to otrai Pusei ne vēlāk kā divu darba dienu laikā pēc šādu izmaiņu veikšanas, nosūtot elektronisku paziņojumu uz otras Puses pilnvarotās personas Līgumā norādīto e-pasta adresi.
5.12. Gadījumā, ja kāda no Pusēm piecu darba dienu laikā no Pavadzīmes saņemšanas dienas neceļ pretenziju par Pavadzīmi, kas iesniegta šajā Līguma nodaļā noteiktajā kārtībā, tiek uzskatīts, ka attiecīgā Pavadzīme ir saņemta, pienācīgā kārtā apstiprināta un pieņemta turpmākai apstrādei/izpildei.
5.13. Gadījumā, ja Pavadzīme ir noformēta nekorekti, proti, ja tajā norādīta Līgumam neatbilstoša Preces cena, daudzums, kvalitāte, nosaukums; neprecīza/nepareiza Pasūtītāja juridiskā vai preču piegādes adrese u.tml., Pasūtītājs ne vēlāk kā piecu darba dienu laikā pēc neprecizitātes/neatbilstības konstatēšanas informē par to Piegādātāju, nosūtot paziņojumu vai pretenziju elektroniski uz 5.1.2. apakšpunktā norādīto e-pasta adresi.
5.14. Šīs Līguma nodaļas noteikumi neietekmē Līguma 3., 4. nodaļā noteikto papīra formāta preču pavadzīmju aprites kārtību.
6. Pušu pienākumi
6.1. Pasūtītājs:
6.1.1. pieņem kvalitatīvu, Līgumam atbilstošu Preci;
6.1.2. veic samaksu par pieņemto Preci Līgumā noteiktajā kārtībā un termiņā.
6.2. Piegādātājs:
6.2.1. piegādā un izsniedz Preci Pasūtītājam Līgumā noteiktajā termiņā, nodrošinot piegādātās Preces pilnīgu atbilstību Līguma un tā pielikumu prasībām, kā arī Preces atbilstību kvalitātes prasībām atbilstoši paredzētajam Preces izmantošanas veidam;
6.2.2. piegādā Preci ražotāja standartā iepakojumā un marķējumā, nodrošinot pilnīgu Preces un tās iepakojuma saglabāšanu, to transportējot;
6.2.3. sniedz Pasūtītājam patiesu un pilnīgu informāciju par Preci, tās īpašībām, drošumu un lietošanas noteikumiem.
6.3. Pusēm ir arī citi pienākumi saskaņā ar šo Līgumu un normatīvajiem aktiem.
7. Pušu atbildība
7.1. [bookmark: _Ref367774249]Puses Līgumā un normatīvajos aktos noteiktajā kārtībā ir atbildīgas viena otrai un trešajām personām par nodarītajiem zaudējumiem, ja tie radušies Puses vai tās Līguma izpildē iesaistīto personu darbības vai bezdarbības rezultātā.
7.2. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tās saistību izpildes termiņš tiek pagarināts par pirmās Puses nokavēto laika posmu. Pusei, kura lūdz saistību izpildes termiņa pagarināšanu, ir pienākums iesniegt pierādījumus, kuri apliecina otras Puses saistību izpildes nokavējuma faktu.
7.3. Ja Pasūtītājs nav veicis samaksu par Preci Līgumā noteiktajā termiņā, Piegādātājam ir tiesības piemērot Pasūtītājam līgumsodu 0,1 % (vienas desmitās daļas no procenta) apmērā no termiņā nesamaksātās summas bez PVN par katru kavējuma dienu. Pasūtītājs līgumsodu samaksā 10 (desmit) darba dienu laikā no rēķina par līgumsodu saņemšanas no Piegādātāja.
7.4. Ja Piegādātājs nav piegādājis vai nav izsniedzis Preci Pasūtītājam Līgumā noteiktajā vai abpusēji saskaņotajā termiņā, Pasūtītājam ir tiesības piemērot Piegādātājam līgumsodu 0,1 % (vienas desmitās daļas no procenta) apmērā no savlaicīgi nepiegādātās vai neizsniegtās Preces vērtības bez PVN par katru kavējuma dienu.
7.5. Ja Piegādātājs ir piegādājis vai izsniedzis nekvalitatīvu vai citādi Līgumam neatbilstošo Preci un Pasūtītājs ir iesniedzis Pārdevējam pretenziju par Preces neatbilstību, Pasūtītājam ir tiesības piemērot Piegādātājam līgumsodu 5 % (pieci procenti) apmērā no nekvalitatīvas vai citādi Līgumam neatbilstošas Preces vērtības bez PVN par katru konstatēto gadījumu.
7.6. Ja Pārdevējs Līgumā noteiktajā vai abpusēji saskaņotajā termiņā nav apmainījis nekvalitatīvu vai citādi Līgumam neatbilstošu Preci pret kvalitatīvu, Līgumam atbilstošu Preci, Pasūtītājam ir tiesības piemērot Pārdevējam līgumsodu 0,5 % (piecu desmito daļu no procenta) apmērā no savlaicīgi neapmainītās Preces vērtības bez PVN par katru kavējuma dienu.
7.7. Ja Piegādātājs nav izpildījis Līguma 3.5. un 4.11. punktā noteiktās saistībās Līgumā noteiktajā termiņā, Pasūtītājs ir tiesīgs piemērot Piegādātājam Līgumsodu 15,00 EUR (piecpadsmit eiro) apmērā par katru kavējuma dienu.
7.8. Ja Piegādātājs vienpusēji pirms Līguma darbības termiņa beigām ir atkāpies no Līguma, izņemot Līguma 11.8., 11.11. punktā noteiktajos gadījumos, Pasūtītājam ir tiesības piemērot Piegādātājam līgumsodu 10 % (desmit procentu) apmērā no Līguma cenas bez PVN, kas palikusi neapgūta uz Piegādātāja atkāpšanās no Līguma dienu. Tiek uzskatīts, ka Piegādātājs vienpusēji ir atkāpies no Līguma, ja Piegādātājs patvaļīgi, bez līgumiska vai likumiska pamata ir pārtraucis savu no Līguma izrietošo saistību izpildi un turpina tās nepildīt vairāk par 10 (desmit) kalendārajām dienām pēc pretenzijas par Līguma saistību neizpildi saņemšanas no Pasūtītāja, vai ir iesniedzis Pasūtītājam paziņojumu par vienpusēju Līguma izbeigšanu vai atkāpšanos no Līguma.
7.9. Piegādātājs līgumsodu samaksā 10 (desmit) darba dienu laikā no rēķina par līgumsodu saņemšanas no Pasūtītāja.
7.10. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
7.11. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.
7.12. Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.
7.13. Ja Piegādātājs neveic līgumsoda samaksu Līgumā noteiktajā termiņā, Pasūtītājam ir tiesības ar Piegādātāja piekrišanu ieskaita kārtībā ieturēt līgumsodu no Izpildītājam pienākošās samaksas par Preci, par to rakstiski paziņojot Piegādātājam 20 (divdesmit) darba dienu laikā, skaitot no ieturējuma veikšanas dienas.
7.14. Pēc līgumsoda maksātāja Puses rakstiskā lūguma līgumsoda prasītāja Puse var atbrīvot otru Pusi no līgumsoda samaksas vai samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
8. Preces kvalitāte un garantija
8.1. [bookmark: _Ref367704246]Ar kvalitatīvu, Līgumam atbilstošu Preci Līguma izpratnē saprotama Prece, kas atbilst Preces ražotāja standartiem, kā arī Līguma un Tehniskās specifikācijas/tehniskā un finanšu piedāvājuma prasībām.
8.2. Preces garantijas termiņš ir 12 (divpadsmit) mēneši no Preces pavadzīmes abpusējas parakstīšanas dienas, ja vien Preču ražotājs nav noteicis Precei īsāku garantijas termiņu.
8.3. Pasūtītājs Preces garantijas termiņā Preces uzglabā un lieto atbilstoši to lietošanas instrukcijām un uzglabāšanas noteikumiem.
8.4. Ja Preces garantijas termiņā tiek atklāti Preces defekti un trūkumi, Pasūtītājs Līgumā noteiktajā kārtībā iesniedz Piegādātājam garantijas pretenziju par konstatētajiem Preces defektiem un trūkumiem.
8.5. Piegādātājs ne vēlāk kā piecu darba dienu laikā pēc Līguma 8.4. punktā minētās garantijas pretenzijas saņemšanas no Pasūtītāja par saviem līdzekļiem bez atlīdzības apmaina nekvalitatīvu, Līgumam neatbilstošu Preci pret kvalitatīvu, Līgumam atbilstošu Preci vai atmaksā Pasūtītājam Līgumam neatbilstošās Preces vērtību, ja samaksa par šo Preci ir veikta, bet Preci nav iespējams apmainīt.
8.6. Līgumā 8.5. punktā noteiktie pienākumi Piegādātājam nav saistoši, ja Prece zaudējusi kvalitāti tāpēc, ka Pasūtītājs nav ievērojis Preces lietošanas vai uzglabāšanas instrukcijas, vai kopšanas noteikumus.
8.7. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt kopīgi izvēlētu neatkarīgu ekspertu, kura atzinums būs saistošs abām Pusēm. Izdevumus par neatkarīgā eksperta atzinumu sedz Puse, kurai atzinums būs nelabvēlīgs.
8.8. Šīs Līgumā nodaļas un Līguma 7.6. punkta noteikumi paliek spēkā visā Preces garantijas termiņā neatkarīgi no tā, ka pārējie Līguma noteikumi ir zaudējuši spēku, t.sk., ja ir beidzies Līguma darbības termiņš.
9. Nepārvarama vara
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
9.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
9.3. Pusei, kurai kļuva neiespējams izpildīt Līguma saistības nepārvaramas varas apstākļu dēļ, ne vēlāk kā piecu darba dienu laikā no nepārvaramas varas apstākļu iestāšanās dienas rakstiski ir jāpaziņo par šiem apstākļiem otrai Pusei Līgumā noteiktajā kārtībā.
9.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 9.3. punkta nosacījumus.
9.5. Pusēm vismaz piecu darba dienu laikā pēc Līguma 9.3. punktā minētā paziņojuma saņemšanas, atkarībā no nepārvaramas varas apstākļu rakstura, ir jāveic pārrunas:
9.5.1. par Līguma izbeigšanu vai Līguma darbības apturēšanu, ja nepārvaramas varas apstākļu dēļ turpmākā Līguma izpilde kļūst neiespējama pilnībā, vienojoties par Līguma izbeigšanas termiņu vai Līguma darbības atjaunošanas nosacījumiem;
9.5.2. par Līguma grozīšanu vai saistību izpildes atlikšanu, ja nepārvaramas varas apstākļu dēļ nav iespējams izpildīt kādas no Līguma noteiktajām saistībām, vienojoties par veicamajiem grozījumiem vai saistību izpildes atlikšanas termiņu.
9.6. Ja Puses saprātīgā laikā nespēj panākt vienošanos par Līguma 9.5. punktā norādītajiem jautājumiem, strīda izšķiršanai tiek piemēroti Līguma 14.1. punkta noteikumi.
9.7. Ja Līgums ir grozīts vai izbeigts, apturēta Līguma darbība vai Līguma saistību izpilde ir atlikta nepārvaramas varas apstākļu dēļ, nevienai no Pusēm nav tiesību prasīt otrai Pusei atlīdzināt ar to radušos zaudējumus.
10. Personu datu aizsardzības un konfidencialitātes noteikumi
10.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
10.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
10.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
10.4. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.5. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.6. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
10.7. Puses nodrošina personu datu aizsardzības un informācijas konfidencialitātes noteikumu izpildi arī no jebkuru personu puses, ko Puses ir piesaistījušas Līguma izpildei.
10.8. Puses ir atbildīgas viena otrai par nodarītajiem zaudējumiem, ja tie radušies Puses vai tās Līguma izpildē iesaistīto personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.
11. Līguma darbības termiņš, grozījumi un Līguma izbeigšana
11.1. Līgums stājas spēkā ar brīdi, kad to parakstījušas abas Puses.
11.2. Līgums ir spēkā 24 (divdesmit četrus) mēnešus vai līdz Līguma cenas bez PVN apguvei, atkarībā no tā, kurš no šiem nosacījumiem iestājas pirmais.
11.3. [bookmark: _Ref367713447]Pusēm vienojoties, Līguma 11.2. punktā noteiktais Līguma darbības termiņš var tikt pagarināts par laiku līdz 12 (divpadsmit) mēnešiem.
11.4. Jebkuri grozījumi un papildinājumi Līgumam ir spēkā tikai tad, ja tie izdarīti rakstiskā veidā un tos parakstījušas abas Puses.
11.5. Līguma grozījumi ir pieļaujami:
11.5.1. ja tie nemaina Līguma vispārējo raksturu;
11.5.2. ja tie atbilst Publisko iepirkumu likuma 61. panta nosacījumiem;
11.5.3. ja tiek pagarināts Līguma darbības termiņš.
11.6. Līguma 11.5. punktā noteiktajos gadījumos ir pieļaujama Līguma cenas palielināšana, ja grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
11.7. Pusēm vienojoties, Līgums var tikt izbeigts pirms Līguma darbības termiņa beigām.
11.8. Katra no Pusēm ir tiesīga vienpusēji izbeigt Līgumu bez otras Puses piekrišanas jebkurā no šādiem gadījumiem:
11.8.1. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta trešā daļa);
11.8.2. otra Puse apzināti sniegusi Pusei nepatiesu informāciju, nav ievērojusi godīgas komercprakses vai konkurences principus, vai ar nolūku veikusi citas prettiesiskas darbības;
11.8.3. ierosināta otras Puses maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.8.4. uzsākta otras Puses likvidācija;
11.8.5. apturēta vai izbeigta otras Puses saimnieciskā darbība.
11.9. Pasūtītājam ir tiesības vienpusēji izbeigt Līgumu bez Piegādātāja piekrišanas jebkurā no šādiem gadījumiem:
11.9.1. Piegādātājs vismaz divas reizes nav izpildījis jebkuras no savām Līguma saistībām Līgumā noteiktajā vai abpusēji saskaņotajā termiņā, par ko Pasūtītājs ir iesniedzis Piegādātājam vismaz divas pretenzijas;
11.9.2. Piegādātājs vismaz divas reizes ir piegādājis vai izsniedzis Pasūtītājam nekvalitatīvu vai citādi Līgumam neatbilstošu Preci, par ko Pasūtītājs ir iesniedzis Piegādātājam vismaz divas pretenzijas;
11.9.3. Ja Pasūtītājam ir zudusi nepieciešamība pēc Preces. Šis nosacījums neattiecas uz Pasūtītāja jau pasūtīto Preci.
11.9.4. Piegādātāja piegādātās Preces izcelsmes valsts ir Krievijas Federācija vai Baltkrievijas Republika.
11.10. Līguma 11.9.3. apakšpunktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski Līgumā noteiktajā kārtībā paziņojot Piegādātājam par Līguma izbeigšanu vismaz vienu mēnesi iepriekš. Ja Līgums tiek izbeigts saskaņā ar Līguma 11.9.3. apakšpunktu, Piegādātājs veic samaksu Piegādātājam par faktiski piegādātām/izsniegtām Precēm un Piegādātājs nav tiesīgs prasīt Pasūtītājam atlīdzināt sagaidāmo peļņas atrāvumu un netiešus zaudējumus, kas var rasties Piegādātājam Līguma izbeigšanas dēļ.
11.11. Piegādātājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz divas reizes nav veicis samaksu par Preci Līgumā noteiktajā termiņā un katrs šāds maksājuma nokavējums pārsniedzis 10 (desmit) kalendārās dienas, par ko Piegādātājs ir iesniedzis Pasūtītājam vismaz divas pretenzijas.
11.12. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
11.13. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.
12. Pušu saziņa un korespondence, pilnvarotās personas
12.1. Visus ar Līguma izpildi saistītos dokumentus, tajā skaitā, bet ne tikai, Preces pavadzīmes, iesniegumus, paziņojumus, uzaicinājumus, informāciju, pieteikumus, pretenzijas, vienošanās u. tml., Puse iesniedz viena otrai kādā no šādiem veidiem:
12.1.1. nododot personīgi Līguma 12.2., 12.3. punktā norādītajām Pušu pilnvarotajām personām;
12.1.2. nosūtot elektroniski uz Līguma 12.2., 12.3. punktā norādītajām Pušu pilnvaroto personu e-pasta adresēm;
12.1.3. nosūtot elektroniski uz Līgumā norādītajām Pušu e-pasta adresēm;
12.1.4. nosūtot ar pasta sūtījumu uz Līgumā norādītajām Pušu juridiskajām adresēm.
12.2. Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otru Pusi, iesniedz Pieprasījumus; saskaņo Preču pavadzīmes; saskaņo Preces piegādes un iesniegšanas termiņus; sniedz ar Līguma izpildi saistīto informāciju; iesniedz, iesniedz, saņem un izskata pretenzijas, iesniegumus un paziņojumus; veic Līguma izpildes un apmaksas kontroli u. c., no Pasūtītāja puses risinās Pasūtītāja pilnvarotās personas:
12.2.1. _______________________________________________, tel. Nr. ________________, e-pasta adrese: ________________________;
12.2.2. _______________________________________________, tel. Nr. ________________, e-pasta adrese: ________________________.
12.3. Puses vienojas, ka ar Līguma izpildi saistītos jautājumus, tajā skaitā, bet ne tikai: veic saziņu ar otru Pusi, saņem Pieprasījumus, izraksta un iesniedz Preču pavadzīmes; saskaņo Preces piegādes un iesniegšanas termiņus; iesniedz, saņem un izskata pretenzijas, iesniegumus un paziņojumus, sniedz ar Līguma izpildi saistīto informāciju; veic Līguma izpildes un apmaksas kontroli u. c., no Piegādātāja puses risinās Piegādātāja pilnvarotā persona ____________________________, tel. Nr. ________________, e-pasta adrese: ________________________.
12.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c., uzskatāma par iesniegtu un saņemtu septītajā dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm.
13. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
14. Nobeiguma noteikumi
14.1. Visas domstarpības un nesaskaņas, kas rodas Līguma izpildes laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds tiek izšķirts Latvijas Republikas vispārējās jurisdikcijas tiesās, piemērojot Latvijas Republikas normatīvos aktus.
14.2. Puses rakstiskā veidā paziņo viena otrai:
14.2.1. par izmaiņām Līgumā norādītajās Pušu pilnvarotajās personās;
14.2.2. par Puses firmas (nosaukuma) maiņu;
14.2.3. par Puses juridiskā statusa maiņu;
14.2.4. par Puses juridiskās adreses maiņu;
14.2.5. par Puses korespondences adreses maiņu;
14.2.6. par Puses bankas rekvizītu maiņu;
14.2.7. par jebkura Līgumā norādītā tālruņa numura vai elektroniskā pasta adreses maiņu;
14.2.8. par Puses likvidācijas vai reorganizācijas uzsākšanu;
14.2.9. par Puses saimnieciskās darbības apturēšanu;
14.2.10. par Puses saimnieciskās darbības izbeigšanu;
14.2.11. par Puses tiesiskās aizsardzības procesa lietas ierosināšanu;
14.2.12. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
14.2.13. par Puses maksātnespējas procesa lietas ierosināšanu.
14.3. Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtas ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā piecu darba dienu laikā pēc attiecīgo apstākļu iestāšanās.
14.4. Paziņojums iesniedzams kādā no Līguma 12.1. punktā noteiktajiem informācijas un dokumentu iesniegšanas veidiem, nepieciešamības gadījumos pievienojot dokumentus, kas apstiprina Paziņojumā minētās izmaiņas.
14.5. Līguma 14.2. punktā paredzētās izmaiņas, kas ietekmē Līguma nosacījumus, kuras viena Puse ir pieteikusi otrai Pusei, ievērojot Līguma 14.2.–14.4. punkta noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 12.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
14.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
14.7. Ja kāds no Līguma noteikumiem zaudē juridisko spēku, tas nerada pārējo noteikumu spēkā neesamību. 
14.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
14.9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
14.10. Līgums ir sagatavots latviešu valodā, parakstīts elektroniski un satur:
14.10.1. Līguma pamattekstu;
14.10.2. Līguma 1. pielikumu “Tehniskā specifikācija/tehniskais un finanšu piedāvājums”.
15. Pušu rekvizīti
	Pasūtītājs:
	Piegādātājs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 


	AS “Rīgas namu pārvaldnieks”
Juridiskā adrese:
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Reģ. Nr. 40103362321
Bankas rekvizīti:
Luminor Bank AS Latvijas filiāle
Kods: RIKOLV2X
Konts: LV83RIKO0002013219546

________________________
________________________*
	_______________________
Juridiskā adrese:
________________________
e-pasts: __________________
Reģ. Nr. _________________
Bankas rekvizīti:
_________________________
Kods: ____________________
Konts: ____________________

_____________________
_____________________*




*ŠIS DOKUMENTS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
1 no 9
8 no 9
